# data[].attributes.body
Το έργο του Ζογγολόπουλου αποτέλεσε την δική μας έμπνευση! Τα δικαιώματα προστατεύουν την κοινωνία και αυτός είναι ο βασικός λόγος που χρειάζεται κι εμείς να προστατεύουμε τα δικαιώματά μας.

# data[].attributes.headline
20 Νοεμβρίου- Παγκόσμια Ημέρα Δικαιωμάτων του Παιδιού

# data[].attributes.subject
20 Νοεμβρίου- Παγκόσμια Ημέρα Δικαιωμάτων του Παιδιού

# data[].attributes.body
Η 20η Νοεμβρίου, Παγκόσμια Ημέρα των Δικαιωμάτων του Παιδιού αποτέλεσε την έναρξη μιας σπουδαίας συνεργασίας τεσσάρων σχολείων. Τα νηπιαγωγεία 8ο Αειφόρο Ελευσίνας, 7ο Πειραματικό Χανίων, 30ο Χανίων και το δικό μας των Αγίων Σαράντα έδωσαν τα χέρια σε μια σύμπραξη για τα δικαιώματα των παιδιών. Μια σύμπραξη που θα έχει διάρκεια έως το τέλος του σχολικού έτους. Αρχικά τα σχολεία επεξεργάστηκαν το έργο τέχνης του Γιώργου Ζογγολόπουλου που κοσμεί την πόλη της Θεσσαλονίκης, τις διάσημες ομπρέλες. Οι μαθητές μέσω της ρουτίνας σκέψης ΒΛΕΠΩ-ΣΚΕΦΤΟΜΑΙ-ΑΝΑΡΩΤΙΕΜΑΙ ερμήνευσαν το έργο καταλήγοντας σε λέξεις και έννοιες που συνάδουν με τα δικαιώματά τους. Όλα τα δικαιώματα που πλαισιώνουν τη Σύμβαση των Δικαιωμάτων των Παιδιών (συμβολική αποτύπωση από Unicef) αναλύθηκαν διεξοδικά με συζήτηση, ερμηνεία συμβόλων και δραματοποίηση, καταλήγοντας σε 4 βασικές κατευθύνσεις δικαιωμάτων. Μετά από αυτή την τόσο εποικοδομητική προσέγγιση ακολούθησε η επεξεργασία του παραμυθιού της Μαρίζα Ντεκάστρο “Πού κρύβονται τα δικαιώματα” ενόψει και της Παγκόσμιας Ημέρας Ανθρωπίνων Δικαιωμάτων στις 10 Δεκεμβρίου. Μέσα από αυτό το ευφάνταστο βιβλίο οι μαθητές αντιλήφθηκαν τη νομική ισχύ των νόμων καθώς και την συμβολή τους στην ομαλή λειτουργία της κοινωνίας σε κάθε πλαίσιο.

# data[].attributes.headline
Η συνεργασία

# data[].attributes.subject
Η συνεργασία

# data[].attributes.body
Κάθε σχολείο ανέλαβε την ομπρέλα μιας κατεύθυνσης και σε ηλεκτρονική μορφή εντόπισε στις σταγόνες της βροχής λέξεις και εικόνες που απειλούν τα δικαιώματα, όπως ανελευθερία, απομόνωση, διακρίσεις και πολλές ακόμα. Οι μαθητές κλήθηκαν να ζωγραφίσουν το αντίθετο της απειλής, δηλαδή την εφαρμογή των δικαιωμάτων της ομπρέλας τους ώστε να συνθέσουμε από κοινού μια αφίσα σε  έντυπη  αλλά  και  ηλεκτρονική  μορφή.

# data[].attributes.headline
Η ηλεκτρονική μας αφίσα

# data[].attributes.subject
Η ηλεκτρονική μας αφίσα

# data[].attributes.body
Η ηλεκτρονική μας αφίσα είναι ένα διαδραστικό παιχνίδι δικαιωμάτων και απειλών. Οι σταγόνες αποτελούν τις απειλές των δικαιωμάτων και οι καρδιές με τα qrcodes είναι τα βίντεο που έφτιαξε κάθε σχολείο για την προστασία τους.

# data[].attributes.headline
Ένα γράμμα-μια πρόκληση

# data[].attributes.subject
Ένα γράμμα-μια πρόκληση

# data[].attributes.body
Η κρυφή μας θαυμάστρια είχε μια θαυμάσια ιδέα! Κάπως έτσι ξεκινάει το ταξίδι της ρομποτικής.

# data[].attributes.headline
Το τραγούδι μας

# data[].attributes.subject
Το τραγούδι μας

# data[].attributes.body
Με τη βοήθεια της τεχνητής νοημοσύνης και την δική μας καλλιτεχνική πινελιά δημιουργήσαμε ένα τραγούδι για τα δικαιώματα των παιδιών. Μπορείτε να το ακούσετε εδώ.

# data[].attributes.headline
Μια θέση στο φως των δικαιωμάτων

# data[].attributes.subject
Μια θέση στο φως των δικαιωμάτων

# data[].attributes.body
Μια θέση στο φως τον δικαιωμάτων είχε ως θεματική η φετινή μας χριστουγεννιάτικη γιορτή. Οι μαθητές παρουσίασαν με συμβατικό θέατρο τις απειλές των τεσσάρων κατευθύνσεων των δικαιωμάτων του παιδιού και με μαύρο θέατρο την εφαρμογή των δικαιωμάτων. Όλα ξεκίνησαν με το γράμμα των παιδιών προς τον Άγιο Βασίλη σύμφωνα με το οποίο τα παιδιά δεν ζητούσαν δώρα πια αλλά δικαιώματα για κάθε παιδί πάνω στη γη! Ο Άγιος Βασίλης με τη συνδρομή των ξωτικών, των χιονανθρώπων με τις ζεστές καρδιές και των μαγισσών με την χρυσόσκονη της καλοσύνης, έπιασε δουλειά για να ικανοποιήσει την επιθυμία των παιδιών. Δεν ήταν εύκολο αλλά το αποτέλεσμα μας  αποζημίωσε για την προσπάθειά μας. Άλλωστε οι γιορτές στο νηπιαγωγείο έχουν ως στόχο την ενίσχυση της ομαδικότητας, την καλλιέργεια της έκφρασης, την συνεργασία των μαθητών για έναν κοινό σκοπό και την ευαισθητοποίηση της σχολικής κοινότητας για ευαίσθητα ζητήματα.

# data[].attributes.body
Για τις Πρώτες Βοήθειες επιστρατεύσαμε τον Roboaid, το ρομπότ R1, το οποίο και μεταμορφώσαμε για τις ανάγκες της δημιουργίας μας. Ο φίλος μας διαθέτει βαλιτσάκι πρώτων βοηθειών το οποίο ανεβοκατεβάζει με τους βραχίονές του και μεταφέρεται ο ίδιος όπου υπάρχει ανάγκη. Οι μαθητές χειρίζονται το R1 από την ειδική εφαρμογή και τις σχετικές εντολές.